CELEX: 62012TN0048
Language: el
Date: 2012-02-06 00:00:00
Title: Υπόθεση T-48/12: Προσφυγή της 6ης Φεβρουαρίου 2012 — Euroscript — Polska κατά Κοινοβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/19
            
         Προσφυγή της 6ης Φεβρουαρίου 2012 — Euroscript — Polska κατά Κοινοβουλίου
   (Υπόθεση T-48/12)
   2012/C 109/43
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Euroscript — Polska Sp. z o.o. (Κρακοβία, Πολωνία) (εκπρόσωπος: J.-F. Steichen, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της 9 Δεκεμβρίου 2011·
            
         
               —
            
            
               επικουρικώς, να ακυρώσει τον διαγωνισμό αριθ. PL/2011/ΕΡ·
            
         
               —
            
            
               να καταδικάσει το Κοινοβούλιο στα δικαστικά έξοδα·
            
         
               —
            
            
               να επιφυλαχθεί επί παντός δικαιώματος, ενδίκου βοηθήματος ή μέσου της προσφεύγουσας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους ακυρώσεως.
   
               1)
            
            
               Ο πρώτος λόγος αντλείται από κατάχρηση εξουσίας, καθόσον το Ευρωπαϊκό Κοινοβούλιο δεν κοινοποίησε ή, αντιστοίχως, κοινοποίησε εκπροθέσμως τα στοιχεία που ζήτησε η προσφεύγουσα κατόπιν της εκ νέου αναθέσεως της εκτελέσεως της συμβάσεως στο πλαίσιο διαγωνισμού με αντικείμενο την παροχή υπηρεσιών μεταφράσεως προς την πολωνική γλώσσα (1).
            
         
               2)
            
            
               Ο δεύτερος λόγος αντλείται από παράβαση των κανόνων και παραβίαση των αρχών του δικαίου της Ευρωπαϊκής Ενώσεως, μεταξύ των οποίων του δημοσιονομικού κανονισμού (2) και του κανονισμού εφαρμογής του δημοσιονομικού κανονισμού (3), καθόσον ο υποψήφιος του οποίου επελέγη η προσφορά είχε αποκλεισθεί από τον διαγωνισμό όταν ζήτησε την αξιολόγηση εκ νέου της προσφοράς του, το δε Κοινοβούλιο δεν μπορούσε, επομένως, να ανατρέψει την απόφασή του περί αναθέσεως της εκτελέσεως της συμβάσεως στην προσφεύγουσα, αλλά μόνον να αναστείλει ή να ακυρώσει τον διαγωνισμό.
            
         
      (1)  ΕΕ 2011/S 56-090361.
   
      (2)  Κανονισμός (ΕΚ, Ευρατόμ) 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 248, σ. 1).
   
      (3)  Κανονισμός (ΕΚ, Ευρατόμ) 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 357, σ. 1).